b"\n_START_ARTICLE_\nJerry Lawler\n_START_PARAGRAPH_\nJerry O'Neil Lawler \xe2\x80\x9dThe King\xe2\x80\x9d (s. 29. marraskuuta 1949) on yhdysvaltalainen showpainin selostaja. H\xc3\xa4n aloitti uransa vuonna 1970 painijana, ja on my\xc3\xb6hemm\xc3\xa4ll\xc3\xa4 i\xc3\xa4ll\xc3\xa4\xc3\xa4n toiminut WWE Rawin selostajana._NEWLINE_Painiuransa lis\xc3\xa4ksi Lawler on levytt\xc3\xa4nyt musiikkia ja ollut ehdolla Memphisin pormestariksi Tennesseess\xc3\xa4. H\xc3\xa4net kelpuutettiin WWE Hall of Fameen vuonna 2007._NEWLINE_Lawler tutustui koomikko Andy Kaufmaniin ja osallistui t\xc3\xa4m\xc3\xa4n suunnittelemaan pitk\xc3\xa4aikaiseen yleis\xc3\xb6n ved\xc3\xa4tykseen, jossa kaksikko esiintyi julkisesti useissa tilaisuuksissa, muun muassa Late Night with David Letterman -ohjelmassa, ja tekeytyi toistensa pahimmiksi vihollisiksi. My\xc3\xb6hemmin valmistuneessa Kaufman-el\xc3\xa4m\xc3\xa4kertaelokuvassa Man on the Moon (1999) Lawler esitti itse\xc3\xa4\xc3\xa4n._NEWLINE_10. syyskuuta Lawler sai syd\xc3\xa4nkohtauksen selostusp\xc3\xb6yd\xc3\xa4n \xc3\xa4\xc3\xa4rell\xc3\xa4 suoran l\xc3\xa4hetyksen ollessa meneill\xc3\xa4\xc3\xa4n Montrealissa.  H\xc3\xa4n sai elvytyst\xc3\xa4 v\xc3\xa4litt\xc3\xb6m\xc3\xa4sti ja h\xc3\xa4nelle suoritettiin my\xc3\xb6hemmin sairaalassa pallolaajennus._NEWLINE_Lawler palkittiin Raw:in vuoden 2012 Slammy awardsissa Vuoden palaajaksi._NEWLINE_Lawler on hein\xc3\xa4kuussa 2018 menehtyneen showpainija Brian Lawlerin is\xc3\xa4 ja The Honky Tonk Manin serkku."